section_heading: Otkriće
paragraph_text: Y. lividum je pronađen u Chengjiangu u kineskoj pokrajini Yunnan, poznatom kineskom nalazištu fosila. Područje je bilo poznato među geolozima još od početka 20. stoljeća, međutim tek 1984. godine je paleontolog Hou Xian-guang pronašao sloj posebno bogat fosilima životinja mekih tijela. Važnost nalazišta je odmah prepoznata i potraga je proširena na još nekoliko lokacija. Danas je to područje od velikog paleontološkog značaja, usporedivo s nalazištem kod Burgessa.Xian-guang, H., Aldridge, R., Bergström, J., Siveter, Da., Siveter, De., Xian-hong, F. 2007. "The Cambrian fossils of Chengjiang, China: the flowering of early animal life", Blackwell Publishing, ISBN 978-1-4051-6719-2, p. 10.